இதைத்தொடர்ந்து, பொள்ளாச்சி போலீஸார் மற்றும் ரயில்வே போலீஸார் சம்பவ இடத்தை ஆய்வு செய்தனர். குறிப்பாக, வெடிச் சம்பவம் நடந்த இடத்தில் சிறிய பாஸ்பரஸ் குண்டுகளும் வெடி மருந்தும் இருந்தது தெரியவந்தது. பின்னர், அதன் மாதிரிகளை ஆய்வுக்கு எடுத்துச் சென்றனர். குறைந்த சக்தி வாய்ந்த குண்டு வெடித்ததால், பெரும் விபத்து தவிர்க்கப்பட்டது. இதனால், சுமார் 300-க்கும் மேற்பட்ட பயணிகள் உயிர் தப்பினர். இதனிடையே, ரயிலை கவிழ்க்க ஏதும் சதி நடந்ததா. இல்லை காவிரி, ஸ்டெர்லைட் பிரச்னைகளுக்கு எதிர்ப்பு தெரிவிக்க இதைச் செய்தார்களா போன்ற கோணங்களில் போலீஸார் விசாரணை நடத்தி வருகிறார்கள். இந்தச் சம்பவம் பொள்ளாச்சியில் பெரும் பரபரப்பை ஏற்படுத்தியுள்ளது.